No Line on the Horizon

No Line on the Horizon – dvyliktasis airių roko grupės „U2“ studijinis albumas, išleistas 2009 m. vasario 27 d. Jam pristatyti išleisti trys singlai: „Get On Your Boots“, „Magnificent“ ir „I’ll Go Crazy If I Don’t Go Crazy Tonight“.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 484 tūkstančiai kopijų ir jis debiutavo pirmojoje „Billboard 200“ reitingo vietoje, tampant septintuoju grupės įrašu, pasiekusiu šią viršūnę. „No Line on the Horizon“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje, kurioje per pirmąją savaitę parduota per 157 tūkstančiai kopijų ir tampant dešimtuoju grupės įrašu, pasiekusiu šią viršūnę.

2010 m. vykusiuose „Grammy“ apdovanojimuose albumas nominuotas geriausio roko albumo kategorijoje, o daina „I’ll Go Crazy If I Don’t Go Crazy Tonight“ – geriausio grupinio roko atlikimo.

 Apie albumą 
Tai pirmasis grupės albumas po 2004 m. išleisto „How to Dismantle an Atomic Bomb“ ir ilgiausia laiko pertrauka tarp studijinių albumų išleidimo per visą U2 karjerą. Iš pradžių nuspręsta įrašytas dainas išleisti dviejuose EP albumuose, pavadinimais Daylight ir Darkness, bet vėliau grupė apsisprendė sudėti jas į vieną pilną studijinį albumą. Jis išleistas penkiais skirtingais formatais.

2006 m. pradėti naujojo albumo įrašinėjimo darbai kartu su prodiuseriu Rick Rubin, tačiau grupė su juo nutraukė darbus ir pasikvietė Daniel Lanois ir Brian Eno pabaigti albumą.

Albumui pristatyti, šią vasarą grupė pradės koncertinį turą pavadinimu „U2 360° Tour“, kurio metu bus surengti 44 pasirodymai.

 Viršelis 
Albumo viršelyje – Bodeno ežero nuotrauka, padaryta žymaus japonų fotografo Hiroshi Sugimoto.

 Dainų sąrašas 
Visų dainų tekstų autorius Bono, išskyrus, kur išskirta. Visą muziką parašė „U2“, Brian Eno ir Daniel Lanois, išskyrus, kur išskirta.

 Kūrybinė grupė 
U2
 Bono – vokalas, gitara
 The Edge – gitara, pritariamasis vokalas, pianinas
 Adam Clayton – bosinė gitara
 Larry Mullen Jr. – būgnai, perkusija

Papildomi muzikantai
 Caroline Dale – violončelė
 Brian Eno – elektronika, elektronikos programavimas, sintezatorius, vokalas
 Daniel Lanois – gitara, vokalas
 Terry Lawless – papildomas pianinas, elektrinis pianinas, klavišiniai
 Sam O’Sullivan – perkusija
 Cathy Thompson – smuikas
 Louis Watkins – sopranas
 Richard Watkins – valtorna 
 will.i.am – klavišiniai 

Techninis personalas

 Brian Eno – prodiusavimas
 Daniel Lanois – prodiusavimas, garso suvedimas
 Steve Lillywhite – prodiusavimas, garso suvedimas
 Richard Rainey – garso inžinerija, garso suvedimas
 Declan Gaffney – garso inžinerija, garso suvedimas
 CJ Eiriksson – garso inžinerija, garso suvedimas
 Carl Glanville – garso inžinerija, garso suvedimas
 Tony Mangurian – garso inžinerija
 Dave Emery – garso inžinerija
 Florian Ammon – papildoma garso inžinerija
 Cenzo Townshend – papildoma garso inžinerija, garso suvedimas
 Chris Heaney – garso inžinerijos pagalba
 Tom Hough – garso inžinerijos pagalba
 Kevin „Kevo“ Wilson – garso inžinerijos pagalba
 Dave Clauss – garso inžinerijos pagalba
 John Davis – garso dizainas
 Cheryl Engels – garso redagavimas, koordinavimas, kokybės užtikrinimas

 Išnašos 

Kategorija:2009 albumai
Kategorija:U2 albumai